8. ΝΟΜΟΣ 5262 της 2/11 Αυγ. 1931 Περί παροχής ατελειών εις αλιευτικούς συνεταιρισμούς και τροποποιήσεως διατάξεών τινων του νομ. 2054. Άρθρ.1.-Δια Δ/τος εκδιδομένου προτάσει των επί των Οικονομικών, Εσωτερικών και Εθνικής Οικονομίας Υπουργών, δύνανται να απαλλάσσωνται εν όλω ή εν μέρει παντός δημοσίου εισαγωγικού δασμού και δημοτικού, κοινοτικού, λιμενικού ή οιουδήποτε άλλου φόρου τα υπό αλιευτικών συνεταιρισμών και προς χρήσιν αυτών ή των μελών αυτών εισαγόμενα: 1)αλιευτικά πλοία ή πλοιάρια οιασδήποτε μηχανικής έλξεως και τα εξαρτήματα αυτών, 2)ψυγεία παντός είδους χρησιμοποιηθησόμενα αποκλειστικώς υπό των αλιευτικών συνεταιρισμών δια τας ανάγκας αυτών και ουχί προς πραγματοποίησιν εσόδων υπέρ αυτών και 3)κινητήρες αλιετικών πλοίων πάσης έλξεως και καταδυτικαί μηχανικαί ως και αμφιέσεις αυτών, 4)δίκτυα και νήματα προς κατασκευήν δικτύων βαμβακερών μέχρι ποσού το πολύ δεκαπέντε χιλιάδων χιλιογράμμων εφάπαξ εισαγομένων δι’ έκαστον αλιευτικόν συνεταιρισμόν αποτελούμενον εξ εικοσιπέντε τουλάχιστον μελών. Δια του αυτού Δ/τος κανονίζεται η διαδικασία παροχής των ως άνω ατελειών και πάσα εν γένει λεπτομέρεια. Το Δ/μα δύναται ν’ ανακαλήται ή τροποποιήται προτάσει των αυτών Υπουργών. Άρθρ.2-6.(Τροποποιητικά του νόμ. 2054, κατηργήθησαν δια του Α.Ν. 2708/1939). 